my en fa en en en en en my my my my my my my my my my my my my my my my my my my my my my my my my my my my my my fr en zh nb hbs_lat pt my my my my my my en en my my my my my my my my my my my fr en en oc oc en cy en en fr my my my my my my my my my my my my my my my my my fr en zh nb hbs_lat pt my
စုံညီခုံရုံးက ရွေးကောက်ပွဲအယူခံမှုအမှတ် (၁၉)၊ (၂၀)နှင့် (၂၁)တို့အား နိုဝင်ဘာ ၁၇ ရက်တွင် အပြီးသတ်အမိန့်ချမှတ်မည် | Ministry Of Information
ဝန်ကြီးဌာနသတင်း
ပြည်တွင်းသတင်း
နိုင်ငံတကာသတင်း
သတင်းထုတ်ပြန်ချက်
နယ်သတင်းများ
နိုင်ငံတော်အစိုးရ၏ ကြေညာချက်များ
ဝန်ကြီးဌာန ကြေညာချက်များ
ဦးစီးဌာနနှင့် လုပ်ငန်းများ၏ ကြေညာချက်များ
ပြဌာန်းပြီး ဥပဒေများ
ရည်ညွှန်းကဏ္ဍ
မြန်မာ့ရုပ်ရှင်ထူးချွန်ဆု
ငြိမ်းချမ်းရေးဖော်ဆောင်မှု
နိုင်ငံတော်ပြန်တမ်း
အမျိုးသားစာပေဆု
MOI အကြောင်း
အကြံပြုခြင်း/တိုင်ကြားခြင်း
လူရည်ချွန် (၁၉၆၄-၈၈)အဖွဲ့၏ ၂၀၁၆ ခုနှစ် နှစ်ပတ်လည်ညီလာခံနှင့်ညစာ စားပွဲကျင်းပ
ဒုတိယ သမ္မတ ဦးဟင်နရီဗန်ထီးယူနှင့် ဇနီး ယေရှုခရစ်တော်၏ မွေးနေ့တော် (ခရစ္စမတ်) နှင့် နှစ်သစ်ကူး အကြို ကျေးဇူး တော်ချီးမွမ်းခြင်း ညစာစားပွဲတက်ရောက်
ငြိမ်းချမ်းရေးလုပ်ငန်းစဉ် ရန်ပုံငွေဆိုင်ရာပေါင်းစပ်ညှိနှိုင်းရေးအဖွဲ့ဥက္ကဋ္ဌ နိုင်ငံတော်၏အတိုင်ပင်ခံပုဂ္ဂိုလ် ငြိမ်းချမ်းရေး လုပ်ငန်းစဉ်ရန်ပုံငွေဆိုင်ရာပေါင်းစပ် ညှိနှိုင်းရေးအဖွဲ့ အစည်းအဝေးသို့ တက်ရောက် အမှာစကားပြောကြား
ခင်ဦးမြို့၊ မြနန္ဒာကွက်သစ်၌ မီးလောင်မှုဖြစ်ပွား
၂၀၁၆ ခုနှစ် ကချင်ပြည်နယ် အခြေခံပညာကျောင်းသားအားကစားပွဲတော် ဖွင့်လှစ်
You are here
စုံညီခုံရုံးက ရွေးကောက်ပွဲအယူခံမှုအမှတ် (၁၉)၊ (၂၀)နှင့် (၂၁)တို့အား နိုဝင်ဘာ ၁၇ ရက်တွင် အပြီးသတ်အမိန့်ချမှတ်မည်
နေပြည်တော် အောက်တိုဘာ ၁၈
မန္တလေးတိုင်းဒေသကြီး ရမည်းသင်းမြို့နယ် မဲဆန္ဒနယ်အမှတ်(၂)မှ တိုင်းဒေသကြီး လွှတ်တော် ကိုယ်စားလှယ်လောင်း ဦးအောင်မျိုးဦး (အမျိုးသားဒီမိုကရေစီအဖွဲ့ချုပ်ပါတီ) က မန္တလေး တိုင်းဒေသကြီး ရမည်းသင်းမြို့နယ် မဲဆန္ဒနယ်အမှတ် (၂)မှ တိုင်းဒေသကြီး လွှတ်တော် ကိုယ်စားလှယ် ဦးကျော်မြင့် (ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ) အပေါ် ကန့်ကွက်လွှာ တင်သွင်းခဲ့ရာ ပြည်ထောင်စုရွေးကောက်ပွဲကော်မရှင်က လက်ခံခဲ့ပြီး ရွေးကောက်ပွဲခုံအဖွဲ့ဖြင့် ကြားနာ စစ်ဆေးစေခဲ့သည်။ ရွေးကောက်ပွဲခုံအဖွဲ့ (၄)က လျှောက်ထားခံရသူ ဦးကျော်မြင့်အား ရွေးကောက်တင်မြှောက်ခြင်းသည် တရားဝင်အတည်ဖြစ်သည်ဟု ဆုံးဖြတ်ပြီးလျှောက်ထားသူ ၏ကန့်ကွက်လွှာကို စရိတ်နှင့်တကွပယ်ကြောင်း ဆုံးဖြတ်ချက် (အမိန့်) ချမှတ်ခဲ့ခြင်းအပေါ် လျှောက်ထားသူ ဦးအောင်မျိုးဦးက ကျေနပ်မှုမရှိသဖြင့် အယူခံမှုလျှောက်ထားတင်ပြလာရာ ပြည်ထောင်စုရွေးကောက်ပွဲကော်မရှင်က အယူခံမှု အမှတ် (၁၉/၂၀၁၆) ဖြင့် လက်ခံခဲ့ပြီး ဖြစ်သည်။
တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော်ရွေးကောက်ပွဲ နည်းဥပဒေ ၁၀၁ အရ ပြည်ထောင်စု ရွေးကောက်ပွဲကော်မရှင်ဥက္ကဋ္ဌ ဦးလှသိန်း ကဥက္ကဋ္ဌအဖြစ် ဆောင်ရွက်ပြီး အဖွဲ့ဝင် များဖြစ်ကြသည့် ဦးအောင်မြင့်၊ ဦးစိုးရယ်၊ ဦးထွန်းခင်၊ ဦးလှတင့်တို့ပါဝင်သည့် စုံညီခုံရုံး ရှေ့မှောက်တွင် အယူခံမှုအမှတ် (၁၉/၂၀၁၆) ကို ၂၀၁၆ ခုနှစ် အောက်တိုဘာ ၁၇ ရက် (တနင်္လာနေ့) တွင် နှစ်ဖက်လျှောက်လဲချက်များနှင့် ပြည်ထောင်စုရှေ့နေချုပ်ရုံးမှ ရုံးတော် သဟာယ၏ ဥပဒေအကြံဉာဏ်ပေးချက်များကို ကြားနာပြီး ၂၀၁၆ ခုနှစ် နိုဝင်ဘာ ၁၇ ရက်တွင် ယင်းအယူခံမှုအတွက် အပြီးသတ်အမိန့်ချမည်ဖြစ်ကြောင်း သိရသည်။
မန္တလေးတိုင်းဒေသကြီး ရမည်းသင်းမြို့နယ် ပြည်သူ့လွှတ်တော်မဲဆန္ဒနယ်မှ ပြည်သူ့လွှတ်တော် ကိုယ်စားလှယ်လောင်း ဦးထွန်းထွန်းဝင်း (အမျိုးသားဒီမိုကရေစီ အဖွဲ့ချုပ်ပါတီ)က မန္တလေး တိုင်းဒေသကြီး ရမည်းသင်းမြို့နယ် ပြည်သူ့လွှတ်တော် မဲဆန္ဒနယ်မှ ပြည်သူ့လွှတ်တော် ကိုယ်စားလှယ် ဦးကိုကိုနိုင် (ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ) အပေါ် ကန့်ကွက် လွှာတင်သွင်းခဲ့ရာ ပြည်ထောင်စုရွေးကောက်ပွဲကော်မရှင်က လက်ခံခဲ့ပြီး ရွေးကောက်ပွဲခုံ အဖွဲ့ဖြင့် ကြားနာစစ်ဆေးစေခဲ့သည်။ ရွေးကောက်ပွဲခုံအဖွဲ့ (၄) က လျှောက်ထားခံရသူ ဦးကိုကိုနိုင်အား ရွေးကောက်တင်မြှောက် ခြင်းသည် တရားဝင်အတည် ဖြစ်သည်ဟု ဆုံးဖြတ်ပြီး လျှောက်ထားသူ၏ ကန့်ကွက်လွှာကို စရိတ်နှင့်တကွပယ်ကြောင်း ဆုံးဖြတ်ချက် (အမိန့်) ချမှတ်ခဲ့ခြင်းအပေါ် လျှောက်ထားသူ ဦးထွန်းထွန်းဝင်းက ကျေနပ်မှုမရှိသဖြင့် အယူခံမှု လျှောက်ထား တင်ပြလာရာ ပြည်ထောင်စုရွေးကောက်ပွဲကော်မရှင်က အယူခံမှုအမှတ် (၂၀/၂၀၁၆) ဖြင့် လက်ခံခဲ့ပြီးဖြစ်သည်။
ပြည်သူ့လွှတ်တော် ရွေးကောက်ပွဲနည်းဥပဒေ ၁၀၁ အရ ပြည်ထောင်စုရွေးကောက်ပွဲ ကော်မရှင် ဥက္ကဋ္ဌ ဦးလှသိန်းက ဥက္ကဋ္ဌအဖြစ် ဆောင်ရွက်ပြီး အဖွဲ့ဝင်များဖြစ်ကြသည့် ဦးအောင်မြင့်၊ ဦးစိုးရယ်၊ ဦးထွန်းခင်၊ ဦးလှတင့်တို့ ပါဝင်သည့် စုံညီခုံရုံးရှေ့မှောက်တွင် အယူခံမှုအမှတ် (၂၀/၂၀၁၆) ကို၂၀၁၆ ခုနှစ် အောက်တိုဘာ ၁၇ ရက် (တနင်္လာနေ့) တွင် နှစ်ဖက်လျှောက်လဲ ချက်များနှင့် ပြည်ထောင်စုရှေ့နေချုပ်ရုံးမှ ရုံးတော်သဟာယ၏ ဥပဒေအကြံဉာဏ် ပေးချက်များ ကို ကြားနာပြီး ၂၀၁၆ ခုနှစ် နိုဝင်ဘာ ၁၇ ရက်တွင် ယင်းအယူခံမှုအတွက် အပြီးသတ်အမိန့်ချ မည်ဖြစ်ကြောင်း သိရသည်။
ရန်ကုန်တိုင်းဒေသကြီး တိုက်ကြီးမြို့နယ် မဲဆန္ဒနယ်အမှတ် (၂) မှ တိုင်းဒေသကြီး လွှတ်တော် ကိုယ်စားလှယ်လောင်း ဦးမြင့်အောင် (ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ) က ရန်ကုန် တိုင်းဒေသကြီး တိုက်ကြီးမြို့နယ် မဲဆန္ဒနယ်အမှတ် (၂) မှ တိုင်းဒေသကြီး လွှတ်တော် ကိုယ်စားလှယ် ဦးလွင်စိုးမင်း (အမျိုးသားဒီမိုကရေစီအဖွဲ့ချုပ်ပါတီ) အပေါ် ကန့်ကွက် လွှာတင်သွင်းခဲ့ရာ ပြည်ထောင်စုရွေးကောက်ပွဲကော်မရှင်က လက်ခံခဲ့ပြီး ရွေးကောက်ပွဲခုံ အဖွဲ့ဖြင့် ကြားနာစစ်ဆေးစေခဲ့သည်။ ရွေးကောက်ပွဲခုံအဖွဲ့ (၃)က တိုင်းဒေသကြီး လွှတ်တော် ကိုယ်စားလှယ်လောင်း ဦးမြင့်အောင်အား အဆိုပါ မဲဆန္ဒနယ်၏ တိုင်းဒေသကြီး လွှတ်တော် ကိုယ်စားလှယ်အဖြစ် အသိအမှတ်ပြုကြေညာပေးစေရန် စရိတ်နှင့်တကွ ဆုံးဖြတ်ကြောင်း ဆုံးဖြတ်ချက် (အမိန့်) ချမှတ်ခဲ့ခြင်းအပေါ် လျှောက်ထားခံရသူ ဦးလွင်စိုးမင်းက ကျေနပ်မှုမရှိ သဖြင့် အယူခံမှု လျှောက်ထားတင်ပြလာရာ ပြည်ထောင်စုရွေးကောက်ပွဲကော်မရှင်က အယူခံမှု အမှတ် (၂၁/၂၀၁၆)ဖြင့် လက်ခံခဲ့ပြီး ဖြစ်သည်။
တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော်ရွေးကောက်ပွဲ နည်းဥပဒေ ၁၀၁ အရ ပြည်ထောင်စုရွေးကောက်ပွဲ ကော်မရှင်ဥက္ကဋ္ဌ ဦးလှသိန်းက ဥက္ကဋ္ဌအဖြစ်ဆောင်ရွက်ပြီး အဖွဲ့ဝင်များဖြစ်ကြသည့် ဦးအောင်မြင့်၊ ဦးစိုးရယ်၊ ဦးထွန်းခင်၊ ဦးလှတင့်တို့ပါဝင်သည့် စုံညီခုံရုံးရှေ့မှောက်တွင် အယူခံမှု အမှတ် (၂၁/၂၀၁၆)ကို ၂၀၁၆ ခုနှစ် အောက်တိုဘာ ၁၇ ရက် (တနင်္လာနေ့) တွင် နှစ်ဖက်လျှောက်လဲချက်များနှင့် ပြည်ထောင်စုရှေ့နေချုပ်ရုံးမှ ရုံးတော် သဟာယ၏ ဥပဒေအကြံဉာဏ်ပေးချက်များကို ကြားနာပြီး ၂၀၁၆ ခုနှစ် နိုဝင်ဘာ ၁၇ ရက်တွင် ယင်းအယူခံမှုအတွက် အပြီးသတ်အမိန့်ချမည်ဖြစ်ကြောင်း သိရသည်။
ငွေကြေးဖောင်းပွမှု (Inflation) နှင့် စပ်လျဉ်းသည့်ဆွေးနွေးခန်း
(အပိုင်း - ၁)
(အပိုင်း - ၂)
Myanma Alinn
The Global New Light Of Myanmar
သမ္မတ၊ ဒုသမ္မတသတင်း
ဝန်ကြီးဌာနသတင်း
ပြည်တွင်းသတင်း
နိုင်ငံတကာသတင်း
သတင်းထုတ်ပြန်ချက်
နယ်သတင်းများ
နိုင်ငံတော်အစိုးရ၏ ကြေညာချက်များ
ဝန်ကြီးဌာန ကြေညာချက်များ
ဦးစီးဌာနနှင့် လုပ်ငန်းများ၏ ကြေညာချက်များ
ရည်ညွှန်းကဏ္ဍ
မြန်မာ့ရုပ်ရှင်ထူးချွန်ဆု
ငြိမ်းချမ်းရေးဖော်ဆောင်မှု
နိုင်ငံတော်ပြန်တမ်း
အမျိုးသားစာပေဆု
MOI အကြောင်း
ပြန်ကြားပေးရန်၊  ပညာပေးရန်၊ ဖျော်ဖြေပေးရန်